Author: grosjarova
Last saved by: Gálová Kristína
Company: UVSR

Príloha č. 13.c

Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť

4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.

Zákon nebude mať negatívny vplyv na žiadne domácnosti.
Zákon bude mať pozitívny dopad na domácnosti sestier a pôrodných asistentiek, nakoľko sa zvyšujú ich minimálne mzdové nároky oproti minimálnym mzdovým nárokom zaručeným v § 120 Zákonníka práce (minimálny mzdový nárok sestier absolventiek sa zvyšuje o 132,80 €, minimálny mzdový nárok sestier a pôrodných asistentiek bez špecializácie sa zvyšuje o 159,00 € až 420,80 € podľa počtu odpracovaných rokov, minimálny mzdový nárok sestier špecialistiek a pôrodných asistentiek špecialistiek sa zvyšuje o 161,60 € až 423,40 € podľa počtu odpracovaných rokov a minimálny mzdový nárok sestier a pôrodných asistentiek, ktoré vykonávajú riadenie a organizáciu ošetrovateľskej praxe, resp. pôrodnej asistencie sa zvyšujú o 132,13 € až 433,20 € podľa počtu odpracovaných rokov). Vzhľadom na to, že nie všetky sestry majú v súčasnosti príjem vo výške nového minimálneho nároku, nadobudnutím účinnosti predkladaného zákona sa zvýši ich príjem, čo bude mať pozitívny dopad na hospodárenie ich domácnosti. 
Návrh má pozitívny vplyv na odmeňovanie zdravotných sestier v zariadeniach sociálnych služieb a zariadeniach sociálnoprávnej ochrany detí a sociálnej kurately. Vplyv sa prejaví vo zvýšení miezd.

Kvantifikujte:

Zvýšenie príjmov sa netýka všetkých domácnosti, ale iba domácnosti sestier a pôrodných asistentiek. Vyčíslenie dopadu na príjmy sestier a pôrodných asistentiek je v predchádzajúcom bode. V zdravotníckych zariadeniach SR je zamestnaných 32 710 sestier a 1 769 pôrodných asistentiek. (Bližšia špecifikácia je v predchádzajúcich bodoch.) Ďalšie sestry a pôrodné asistentky sú zamestnané v zariadeniach sociálnych služieb. Zákon bude mať pozitívny dopad na domácnosti  týchto sestier a pôrodných asistentiek.
Priemerný mesačný nárast hrubej mzdy sa odhaduje na úrovni približne 220 €. Odhadujeme, že návrh zákona sa dotkne 3 100 sestier v zariadeniach sociálnych služieb a zariadeniach sociálnoprávnej ochrany detí a sociálnej kurately.

- Rast alebo pokles príjmov/výdavkov            na priemerného obyvateľa |

- Rast alebo pokles príjmov/výdavkov                  za jednotlivé ovplyvnené  skupiny domácností
- Celkový počet obyvateľstva/domácností ovplyvnených predkladaným materiálom

4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. | Bez vplyvu.

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.

Predkladaný návrh môže mať vplyv na rodovú rovnosť z hľadiska vyrovnávania mzdových rozdielov medzi mužmi a ženami, nakoľko ovplyvnení zamestnanci v návrhu sú zastúpení najmä ženami.

4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?

Zvýšenie minimálnych mzdových nárokov bude mať za následok aj zvýšenie miezd sestier a pôrodných asistentiek. To vyvolá zvýšenie záujmu o výkon týchto povolaní a zabezpečí stabilizáciu výkonu povolaní sestier a pôrodných asistentiek, čo bude mať pozitívny vplyv na zamestnanosť. Zamestnávatelia budú musieť v záujme zabezpečenia poskytovania rovnakej mzdy za prácu rovnakej hodnoty zlepšiť odmeňovanie aj ďalším povolaniam, ktoré vykonávajú podobne náročné práce. To bude ďalším pozitívnym dopadom aplikácie tohto zákona na zamestnanosť.
Schválením tohto zákona nebudú nijako ohrozené žiadne skupiny obyvateľstva a nepredpokladá sa žiadne hromadné prepúšťanie zamestnancov.